CELEX: 32020R0779
Language: lv
Date: 2020-06-12 00:00:00
Title: Komisijas Īstenošanas regula (ES) 2020/779 (2020. gada 12. jūnijs), ar ko pēc Eiropas Parlamenta un Padomes Direktīvas (ES) 2016/797 transponēšanas termiņa pagarināšanas attiecībā uz piemērošanas datumiem groza Īstenošanas regulu (ES) 2019/250 (Dokuments attiecas uz EEZ)

15.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 188/6
               
            
         KOMISIJAS ĪSTENOŠANAS REGULA (ES) 2020/779
         (2020. gada 12. jūnijs),
         ar ko pēc Eiropas Parlamenta un Padomes Direktīvas (ES) 2016/797 transponēšanas termiņa pagarināšanas attiecībā uz piemērošanas datumiem groza Īstenošanas regulu (ES) 2019/250
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (1) un jo īpaši tās 9. panta 4. punktu, 15. panta 9. punktu un 24. panta 4. punktu,
         tā kā:
         
                     (1)
                  
                  
                     Direktīva (ES) 2016/797 tika grozīta ar Direktīvu (ES) 2020/700 (2), lai dalībvalstīm dotu iespēju pagarināt termiņu, kurā stājas spēkā valsts normatīvie un administratīvie akti, kas vajadzīgi, lai izpildītu Direktīvas (ES) 2016/797 57. panta 1. punktā minētos noteikumus.
                  
               
                     (2)
                  
                  
                     Attiecībā uz dalībvalstīm, kuras Eiropas Savienības Dzelzceļu aģentūrai (“Aģentūra”) un Komisijai ir paziņojušas par savu nodomu Direktīvas (ES) 2016/797 transponēšanas periodu pagarināt saskaņā ar tās 57. panta 2.a punktu, dažu Komisijas Īstenošanas regulas (ES) 2019/250 (3) noteikumu piemērošana būtu jāatliek līdz 2020. gada 31. oktobrim.
                  
               
                     (3)
                  
                  
                     Tāpēc Īstenošanas regula (ES) 2019/250 būtu attiecīgi jāgroza.
                  
               
                     (4)
                  
                  
                     Šajā regulā paredzētie pasākumi ir saskaņā ar Direktīvas (ES) 2016/797 51. panta 1. punktā minētās komitejas atzinumu.
                  
               
                     (5)
                  
                  
                     Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2019/250 groza šādi:
            
                        1)
                     
                     
                        regulas 11. panta otro daļu aizstāj ar šo:
                        “Dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2. punktu un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/797 57. panta 2.a punktu, Regulas (ES) Nr. 201/2011 pielikumu līdz 2020. gada 15. jūnijam turpina piemērot Direktīvas 2008/57/EK 26. panta 4. punktā minētajai tipa atbilstības deklarācijai.
                        Dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu, Regulas (ES) Nr. 201/2011 pielikumu līdz 2020. gada 30. oktobrim turpina piemērot Direktīvas 2008/57/EK 26. panta 4. punktā minētajai tipa atbilstības deklarācijai.”;
                     
                  
                        2)
                     
                     
                        regulas 12. panta ceturto daļu aizstāj ar šo:
                        “Šo regulu piemēro no 2020. gada 16. jūnija dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2. punktu un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/797 57. panta 2.a punktu.
                        Visās dalībvalstīs to piemēro no 2020. gada 31. oktobra.”
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. jūnijā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 138, 26.5.2016., 44. lpp.
         
         
            (2)  Eiropas Parlamenta un Padomes Direktīva (ES) 2020/700 (2020. gada 25. maijs), ar ko Direktīvas (ES) 2016/797 un (ES) 2016/798 groza attiecībā uz to transponēšanas laikposmu pagarināšanu (OV L 165, 27.5.2020., 27. lpp.).
         
            (3)  Komisijas Īstenošanas regula (ES) 2019/250 (2019. gada 12. februāris) par dzelzceļa savstarpējas izmantojamības komponentu un apakšsistēmu “EK” deklarāciju un sertifikātu veidnēm, par paraugu deklarācijai par atbilstību atļautajam dzelzceļa ritekļa tipam un par apakšsistēmu “EK” verifikācijas procedūrām saskaņā ar Eiropas Parlamenta un Padomes Direktīvu (ES) 2016/797, un ar ko atceļ Komisijas Regulu (ES) Nr. 201/2011 (OV L 42, 13.2.2019., 9. lpp.).